Kurts Betge

Kurts Artūrs Ernests Bētge (; dzimis 1888. gadā, miris 1963. gadā) bija vācbaltiešu izcelsmes funkcionālisma stila arhitekts, būvinženieris un mākslinieks.

Dzīvesgājums 
Dzimis 1888. gada 25. februārī.
Pēc arhitektūras studiju beigām kopā ar māsas vīru Ēriku Šteinbergu nodibināja arhitektu ateljē "Baetge&Steinbergs" Nikolaja ielā 34 un projektēja savrupmāju Stokholmas ielā 32 Mežaparkā. 1914. gadā viņš apprecēja Goto fon Zeki (Seck, 1891-1977) un uzvarēja Otrās Krievijas olimpiādes tenisa turnīra dubultspēlē.  
Pirmā pasaules kara sākumā izsūtīts uz Krieviju, atgriezās Rīgā 1918. gadā. 1924. gadā projektēja restorānu un deju klubu "Alhambra" Brīvības ielā un nodarbojās ar žurnālu vāku ilustrēšanu. Kopā ar Arnoldu Maidelu projektēja namu Smilšu ielā 4.  
Kopā ar arhitektu Alfrēdu Karru nodibināja arhitektu biroju A. Karr & K. Betge un 1929. gadā uzvarēja Tautas nama projektēšanas konkursā. Pēc biroja projektiem uzcēla Latviešu Akciju bankas ēku Vaļņu ielā 11 (1931) un silikātu ķieģeļu īres namu Puškina ielā 1 (1932-1933).

1939. gadā izceļoja uz Vāciju, miris 1963. gadā.

Ievērojamākās celtnes 
 Tautas nams (tagad LBAS) ēka Bruņinieku ielā 29/31 (1929)
 Latvijas Grāmatrūpnieku arodu nams Lāčplēša ielā 43/45 (1930)
 Latviešu Akciju bankas ēka (tagad SEB banka, arhitektūras piemineklis) Vaļņu ielā 11 (1931)

Literatūra 
 Vācu arhitekti Latvijā. Rīga: Latvijas vācu savienība, 2013.

Ārējās saites 
 Ielas garumā. Arhitekts Kurts Betge un Rīga "Ielas garumā" 2022. gada 19. martā

Atsauces 

1888. gadā dzimušie
1963. gadā mirušie
Latvijas arhitekti
Vācbaltieši
Cilvēki ar nezināmu dzimšanas datumu
Cilvēki ar nezināmu miršanas datumu